《甲辰广陵中秋小饮孙豹人溉堂歌示阮亭》
清代·陈维崧

把酒狂歌起。
正天上、琉璃万顷，月华如水。
下有长江流不尽，多少残山剩垒。
谁说道、英雄竟死。
一听秦筝人已醉，恨月明、恰照吾衰矣。
城头点，打不止。
当年此夜吴趋里，有无数、红牙金缕，明眸皓齿。
笑作镇西鸜鵒舞，眼底何知程李。
讵今日、一寒至此。
明月无情蝉鬓去，且五湖归伴鱼竿耳。
知我者，阮亭子。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。